สวัสดีค่ะ คือตอนนี้ประจำเดือนมา แต่น้อยมากเป็นสีน้ำตาล เปื้อนผ้าอนามัยแผ่นเล็กนิดเดียวเองค่ะ อาการแน่นหน้าอกก่อนประจำเดือนมาก็ไม่มีด้วยค่ะ เมื่อก่อนเป็นประจำเดือน3-4วัน แต่3ปีมานี้เป็น 2 วันค่ะ หลังจะนั้นจะมาบ้างนิดหน่อย แต่ใส่ผ้าอนามัยแผ่นเล็กอีก1-2วันก้อหมดแล้วค่ะ แบบนี้ผิดปกติมั้ยคะ
สวัสดีค่ะ อาการประจำเดือนมาน้อย อาจมีสาเหตุจาก-การรับประทานยาคุมกำเนิดทำให้ผนังมดลูกบาง-ความเครียด-น้ำหนักตัวที่มากหรือน้อยจนเกินไป-มีถุงน้ำในรังไข่-เป็นโรคไทรอยด์-เยื่อบุโพรงมดลูกเจริญผิดที่ถ้าเป็นกรณีที่ไม่ใช่เลือดประจำเดือนอาจเกิดจาก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูกในกรณีนี้มาตรงรอบเดือน มีโอกาสที่จะเป็นเลือดประจำเดือน สาเหตุอาจเป็นไปได้ดังกล่าวไป ถ้าไม่สบายใจ ควรไปพบสูตินรีแพทย์เพื่อตรวจเพิ่มเติมการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีไข้สูง ตกขาวผิดปกติ ควรรีบไปพบแพทย์ค่ะ